User talk:Vimal Lakshkar

महासती श्री चैना कुशला माता
महासती श्री चैना कुशला माता को सम्‍पूर्ण लक्षकार समाज के घर घर में पूजा व माना जाता है। मातेश्‍वरी चैना कुशला की पूजा के बि‍ना लक्षकार समाज की हर पूजा अधूरी है। आज से लगभग तीन सौ वर्ष पूर्व कुशला बाई जैसी पति‍व्रता नारी ने लक्षकार समाज में जन्‍म लेकर सम्‍पूर्ण लक्षकार समाज का उद्धार कि‍या है। वैसे तो लक्षकार समाज में जन्‍मी कई सति‍यों के लेख हमें मि‍ले है लेकि‍न चैना कुशला सब सति‍यों में महासति‍ है, जि‍न्‍हें सम्‍पूर्ण लक्षकार समाज मानता है तथा बूंदी राज्‍य के तत्‍कालीन महाराजा उम्‍मेदसिंह जी ने भी इनकी पूजा अर्चना की थी। लक्षकार समाज की महि‍लाएं आज भी घर घर में मातेश्‍वरी की प्रशंसा के गीत गाती है।

म्‍हारा माथा पे मेमन्‍द ल्‍याव, म्‍हारो रखडी रतन जडाव। चैना तो बाई लाडली जी था पे झडे पहप का फूल। दोनू तो बहि‍णा लाडली जी, था पे झडे पहप का फूल कुशला तो माता लाडली जी।।

ऐसे भाव भरे गीतो को गाती हुई महि‍लाएं अपने को धन्‍य समझती है तथा हर वार त्‍यौहार पर लक्षकार समाज के घर घर में चैना कुशला माता के भोग लगते है तथा ऐसी मान्‍यता भी है कि‍ मातेश्‍वरी घर में चोरों से हमारी रक्षा करती है।

कुशला माता का जन्‍म मि‍ति‍ वैशाख बुदी 7 सोमवार वि‍.स. 1742 में ग्राम भजनेरी बूंदी राज्‍य में हुआ था। पि‍ता का नाम श्रीसुरतान नागोरि‍या था तथा माता का नाम गंगा बाई था। कुशला बाई जब सयानी हुई तो उनका वि‍वाह श्री पुष्‍कर जी लक्षकार गौत्र हाटडि‍या नि‍. सि‍लोरगढ के सुपु्त्र कुंवररूपजी के साथ मि‍ति‍ माह सुदी 5 वि‍.स. 1756 में 14 वर्ष की आयु में धूमधाम से सम्‍पन्‍न हुआ। कुशलाबाई की बचपन से ही ईश्‍वर में आस्‍था थी तथा वैष्‍णव धर्म का पालन करती थी। श्री सुरतानजी ने कुशला बाई के वि‍वाह पर यथायोग्‍य राव, बा्ह्मणों को दान दक्षि‍णा दी। माता गंगा बाई ने कुशला बाई को पति‍ की सेवा व पति‍व्रत धर्म की शि‍क्षा देकर वि‍दा कि‍या। कुछ दि‍न तक कुशला बाई अपने ससुराल रही तत्‍पश्‍चात कुशला बाई के भाई कुशलारामजी अपनी बहि‍न को अपने साथ भजनेरी लि‍वा ले गए। होनहार की बात है कुशला बाई के पति‍ कुंवर रूपजी को अपने धन्‍धे के लि‍ए बाहर जाना पडता था। वहां उन्‍हें चोरों को एक गि‍रोह मि‍ला। कुंवर रूपजी ने वीरता से लडते हुए चोरों को मार गि‍राया तो कुछ बचे हुए चोर भय के मारे भाग गए। रूपजी कई घाव लगने के कारण स्‍वयं भी घायल हो गए।

कुंवर रूपजी ने अपने इष्‍ट देव का ध्‍यान कि‍या उसी समय स्‍वर्ग लोक से एक वि‍मान उतरा उसमें इंद्र की अप्‍सराएं बैठी हुई थी। उन्‍होंने रूपजी पर पुष्‍प वर्षा की व सदेह रूपजी को वि‍मान में बैठा लि‍या वि‍मान ऊपर उठने लगा। उस समय ग्राम भजनेरी में अपनी दि‍व्‍य दृष्‍ि‍ट से वह दृश्‍य कुशला बाई ने देखा तो अपने सत के प्रभाव से उस जाते हुए वि‍मान को रोक लि‍या तथा स्‍वयं ने भी सती होने का दृढ नि‍श्‍चय कर लि‍या। कुशलाबाई के सती होने का समाचार आग की तरह फैल गया। समाचार सुनकर बूंदी राज्‍य के तत्‍कालीन महाराजा उम्‍मेदसिंह जी स्‍वयं पधारे। कुशला बाई अपने पति‍ के शि‍र को पेचे की गोद में लेकर चि‍ता में बैठी हुई थी। महाराज ने सती को चमत्‍कार दि‍खाने के लि‍ए कहा तो कुशला बाई ने अंतरि‍क्ष में इंद्र के वि‍मान में बैठे हुए अपने पति‍ को दि‍खाया तब महाराजा उम्‍मेदसिंहजी ने सती के लि‍ए चंदन, श्रीफल व घृत मंगवाया व दु:ख की कल्‍पना करने लगे तो महाराजा की आत्‍मा की बात समझकर वरदान दि‍या कि‍ आपके एक महाबली पुत्र होगा। कुशला बाई की एक धर्म बहन थी जि‍सका नाम था चैना बाई। जि‍नकी जाति‍ के बारे में कहा जाता है कि‍ वे महाजन जाति‍ की थी लेकि‍न ऐसा कोई प्रमाण नही मि‍ला है जबकि‍ आज भी राजपूतों के राव लोग शादी वि‍वाह आदि‍ पर चैना बाई व कुशला बाई का पूजन करने व जात देने भजनेरी आते है तथा वे पहले कुशला बाई की व बाद में चैना बाई की पूजा करते है। कुशला बाई व चैना बाई में प्रगाढ स्‍नेह था तथा वे धर्म बहनें बनी हुई थी।

चैना बाई कुंवारी थी। कुशला बाई को सती होते देख चैना बाई से नही रहा गया और कुशला बाई से बोली- बहने मुझे अकेला छोडकर कैसे जा रही हो्, मैं भी आपके साथ चलना चाहती हूं क्‍योंकि‍ आपने साथ साथ रहने, जीने व मरने का वादा कि‍या है। कुशला बाई ने चैना को काफी समझाया लेकि‍न अन्‍त में चैना बाई के हठ के आगे कुशलाबाई को झुकना पडा। अन्‍त में चैना बाई को भी सती होने की स्‍वीकृति‍ दे दी तथा चैना बाई को वरदान दि‍या कि‍ जो भी लक्षकार बन्‍धु मेरी पूजा करेगा उससे पहले आपकी पूजा होगी। आपकी पूजा बि‍ना कोई काम न होगा। आज भी सर्वप्रथम चैना बाई की पूजा होती है बाद में कुशला माता की पूजा करते है तथा महि‍लाएं गाती है- बालद मे रखडी आई है, चैना बाई लेल्‍यो ने। बालद मे जुठना आया है, कुशला बाई लेल्‍यो ने। तू मोल करारे म्‍हारा बीर दोनू बहणा पहराला। तू मोल करारे जामण जाया वीरा, दोनू बहणा फहराला।

तत्‍पश्‍चात महाराजा उम्‍मेदसिंह ने चन्‍दन, श्रीफल व घृत मंगवाया और चैना माता की चि‍ता तैयार कराई। दोनों बहने सत-सत कहकर चि‍ता में बैठ गई। आकाश से देवगण पुष्‍पों की वर्षा कर रहे थे। कुशला बाई ने सूर्य देवता की स्‍तुति‍ की व दोनों हथेलि‍यां रगडकर अग्‍ि‍न उत्‍पन्‍न कर दी और सत सत कहकर सती हो गई। महासती कुशला बाई ने सती होते समय सारे शृंगार खोल दि‍ए, केवल नाक की नथ, हाथीदांत की चूडी व पैरों में बाजने बि‍छि‍या अपने साथ लेकर मि‍ति‍ आषाढ सुदी 7 सोमवार वि‍.स. 1758 को केवल 16 वर्ष की आयु में सती हो गई।

आज भी लक्षकार जाति‍ इन चीजों को नाक में नथ पहि‍नने, हाथीदांत का चूडा पहि‍नने व पैरों में बाजने बि‍छि‍या पहनने की आट मानते है। बूंदी नरेश ने मातेश्‍वरी की सेवा पूजा के लि‍ए सवा अठारह बीघा जमीन दी तथा उनके स्‍थान पर एक छतरी बना दी। भजनेरी के अलावा म.प्र. व राजस्‍थान में अन्‍य जगहों पर भी चैना कुशला के मंदि‍र व छतरी बनी हुई है। राजस्‍थान में भजनेरी के अलावा धानेश्‍वर व रानीखेडा में तथा म.प्र. में मन्‍दसौर, रतलाम व रामपुरा, इन्‍दौर, उज्‍जैन, नागदा जं., गुजरात में लि‍मखेडा स्‍थान पर मंदि‍र बने हुए है।